
КОМИСИЯ ПО ОБРАЗОВАНИЕ, КУЛТУРА, ВЕРОИЗПОВЕДАНИЯ, ЗДРАВЕОПАЗВАНЕ И СОЦИАЛНА ПОЛИТИКА
П Р О Т О К О Л
№ 11/20.01.2026г.
Днес, 20.01.2026г. от 15.00 часа в зала № 2 на община Поморие се проведе редовно заседание на постоянната комисия по образование, култура, вероизповедания, здравеопазване и социална политика.

На заседанието присъстваха: Бейхан Мустафа – Председател на комисията, Петя Арнаудова, д-р Донка Атанасова – Вранчева, Николай Буковинов, д-р Христо Христов, Найден Пулакев и Сезгин Кадил.

В работата на комисия взеха участие Валентина Канева – юридически консултант към Общински съвет –Поморие и Адам Адамов – Председател на Общински съвет – Поморие
От общинска администрация присъстваха Иван Алексиев – Кмет на Община Поморие, инж. Кунчо Гайдов – зам.-кмет „СИТ“, Дора Косталова – директор дирекция „БФСД“, Десислава Бонева - главен счетоводител на Община Поморие, Георги Петков - изп. директор на СНЦ„МИРГ“Поморие.
Заседанието се ръководи от председателя на комисията по образование, култура, вероизповедания, здравеопазване и социална политика - г-н Б.Мустафа.

Заседанието премина при следния
1.ОС-31/16.01.2026г. - Докладна записка от Иван Алексиев – Кмет на Община Поморие, относно одобряване на предварителни разчети за разходите на Община Поморие за периода 01.01.2026г. – 31.03.2026г., предвид отложеното приемане на Закона за държавния бюджет на Република България /ЗДБРБ/ за 2026 г.
РЕШЕНИЕ:
7 гласа „за“ от 7 присъстващи в залата.
Комисията приема докладната записка и проекта за решение.

2.ОС-19/14.01.2026.- Докладна записка от Иван Алексиев – Кмет на Община Поморие, относно сключване на договор за кредит с „Фонд ФЛАГ”
 (
6
)
ЕАД, по силата на който да поеме краткосрочен общински дълг с цел реализация на проект: "Подобряване на инфраструктурата на лодкостоянка в гр. Ахелой, общ. Поморие. с цел улесняване разтоварването и съхранението на нежелания улов.“
РЕШЕНИЕ:
Вносителя на докладната записка предлага следните промени в проекта за решение :

-В т.1 номера на проекта да се чете: „BG14MFPR001-1.004-0005“
-„Условия за погасяване“,  второ тире да се чете:
„-Източници за погасяване на главницата – чрез плащанията от УО на Програма за морско дело, рибарство и аквакултури 2021-2027г. съгласно АДБФП № МДР-ИП-01-44/22.08.2025г., възстановен данък добавена стойност (ДДС) по проекта и/или от собствени бюджетни средства.“
-„Начини за обезпечение на кредита“- Между текстовете, обозначени с тирета да се добави текста:
„-Учредяване на залог върху вземанията на Община Поморие, произтичащи от наличност по банкова сметка, представляваща средства от възстановен данък върху добавената стойност (ДДС) във връзка с изпълнението на горепосочения проект по Административен договор за предоставяне на безвъзмездни финансови средства № МДР-ИП-01-44/22.08.2025 г., сключен между Община Поморие и УО на Програма за морско дело, рибарство и аквакултури 2021-2027г.

Г-жа Канева предлага т. 3 от проекта за решение да се допълни в края  на изречението с текста „с оглед необходимостта от обезпечаване на предварителната схема на плащане по отношение на изпълнителите“

7 гласа „за“ от 7 присъстващи в залата
Комисията приема докладната записка и проекта за решение с направените промени.

3.ОС-20/14.01.2026.- Докладна записка от Иван Алексиев – Кмет на Община Поморие, относно сключване на договор за кредит с „Фонд ФЛАГ” ЕАД, по силата на който да поеме краткосрочен общински дълг с цел реализация на проект: „Подобряване на инфраструктурата на рибарско пристанище Поморие с цел улесняване разтоварването и съхранението на нежелания улов“.
РЕШЕНИЕ:
По предложение на вносителя да се направят следните промени в проекта за решение:

-В т.1 номера на проекта да се чете:"BG14MFPR001-1.004-0006“
„Условия за погасяване“, второ тире да се чете:
„-Източници за погасяване на главницата – чрез плащанията от УО на Програма за морско дело, рибарство и аквакултури 2021-2027г., съгласно АДБФП № МДР-ИП-01-45/22.08.2025г., възстановен данък добавена стойност (ДДС) по проекта и/или от собствени бюджетни средства.“

-„Начини за обезпечение на кредита“- Между текстовете, обозначени с тирета да се добави текста:

„-Учредяване на залог върху вземанията на Община Поморие, произтичащи от наличност по банкова сметка, представляваща средства от възстановен данък върху добавената стойност (ДДС) във връзка с изпълнението на горепосочения проект по Административен договор за предоставяне на безвъзмездни финансови средства № МДР- ИП-01-45/22.08.2025 г., сключен между Община Поморие и УО на Програма за морско дело, рибарство и аквакултури 2021-2027г.“

Г-жа Канева предлага т. 3 от проекта за решение да се допълни в края на изречението с текста „с оглед необходимостта от обезпечаване на предварителната схема на плащане по отношение на изпълнителите“
7 гласа „за“ от 7 присъстващи в залата.
Комисията приема докладната записка и проекта за решение с направените промени и допълнения.

4.ОС-32/16.01.2026г.- Докладна записка от Иван Алексиев – Кмет на Община Поморие, относно налагане на мораториум върху продажбата на земеделски земите от общинския поземлен фонд по чл. 19 от Закона за собствеността и ползването на земеделските земи (ЗСПЗЗ)
РЕШЕНИЕ:
7 гласа „за“ от 7 присъстващи в залата 
Комисията приема докладната записка и проекта за решение.

5.ОС-33/16.01.2026г.- Докладна записка от Иван Алексиев – Кмет на Община Поморие, относно разпореждане с имот – частна общинска собственост.
РЕШЕНИЕ:
7 гласа „за“ от 7 присъстващи в залата 
Комисията приема докладната записка и проекта за решение.

6.ОС-34/16.01.2026г.- Докладна записка от Иван Алексиев – Кмет на Община Поморие, относно разпореждане с имот – частна общинска собственост.
РЕШЕНИЕ:
7 гласа „за“ от 7 присъстващи в залата 

Комисията приема докладната записка и проекта за решение.

7.ОС-1044/29.12.2025г. - Докладна записка от Никола Абрашев – Председател на КЗПК, относно създаване на Обществен съвет към Община Поморие като консултативен и обществено контролен орган с участие на председателите на постоянните комисии към Общински съвет – Поморие.
РЕШЕНИЕ:
Последваха дебати по докладната записка.
След гласуване – 3-ма „за“, 1- „против“, 3-ма „въздържал се“

 Комисията не приема докладната записка и проекта за решение.

8.ОС-05/13.01.2026г.- Докладна записка от Адам Адамов – Председател на общински съвет –Поморие, относно избор на общински съветници за членове на Общинска експертна комисия по спорта за 2026г.
РЕШЕНИЕ:
Бяха предложени за членове г-н Никола Абрашев, г-н Найден    Пулакев и г-н Сезгин Кадил.
Г-н Абрашев си направи отвод.
7 гласа „за“ от 7 присъстващи в залата 
Комисията приема докладната записка и проекта за решение, като избира за членове:   г-н Найден Пулакев и г-н Сезгин Кадил.

9.ОС-12/09.01.2026г.- Докладна записка от Адам Адамов – Председател на общински съвет –Поморие, относно приемане отчета за дейността на Общински съвет - Поморие и неговите комисии /мандат 2023– 2027г./ за периода 01.07.2025г. – 31.12.2025г.
РЕШЕНИЕ:
6 гласа „за“ от 6 присъстващи в залата 
Комисията приема докладната записка и проекта за решение.

10.ОС-24/15 .01.2026г.- Докладна записка от Иван Алексиев – Кмет на Община Поморие, относно Нов състав на Обществения Съвет по Спорт към Община Поморие за 2026г.
РЕШЕНИЕ:
7гласа „за“ от 7 присъстващи в залата 
Комисията приема докладната записка и проекта за решение.

11.ОС-35/16.01.2026г.- Докладна записка от Иван Алексиев – Кмет на Община Поморие, относно предварително съгласие, одобряване на задание, допускане и разрешение за изработване на подробен устройствен план – парцеларен план (ПУП-ПП) за определяне на трасе и сервитут на кабел 20кV за захранване на нов трафопост за нуждите на добив на строителни материали - трахити в концесионната площ на находище „Порой“, община Поморие.
РЕШЕНИЕ:
7гласа „за“ от 7 присъстващи в залата 
Комисията приема докладната записка и проекта за решение.
12.ОС-36/16.01.2026г.- Докладна записка от Иван Алексиев – Кмет на Община Поморие, относно одобряване на задание, допускане и разрешение за изработване на подробен устройствен план – план за застрояване (ПУП- ПЗ) на поземлен имот (ПИ) 35033.8.12, местност „Рекица“, по КККР на гр. Каблешково, община Поморие.
РЕШЕНИЕ:
7гласа „за“ от 7 присъстващи в залата.
 Комисията приема докладната записка и проекта за решение.

13.ОС-37/16.01.2026г.- Докладна записка от Иван Алексиев – Кмет на Община Поморие, относно одобряване на задание, допускане и разрешение за изработване на подробен устройствен план – план за регулация и застрояване (ПУП-ПРЗ) за поземлени имоти с идентификатори 57491.7.237, 57491.7.238 и 57491.7.239 по кадастрална карта на гр. Поморие, община Поморие.
РЕШЕНИЕ:
7 гласа „за“ от 7 присъстващи в залата.
Комисията приема докладната записка и проекта за решение.

14.1. ОС-1048/30.12.2025г.- Протокол от извънредно общо събрание на акционерите на УМБАЛ- Бургас АД на 18.12.2025г.
РЕШЕНИЕ:
Комисията приема за сведение .

14.2.ОС-03/ 08.01.2026г.-Питане от Васил Ванев Митев.
РЕШЕНИЕ:
Г-н Алексиев разяснява, относно питането на г-н Митев.
Г-н Алексиев заяви, че отговора е изпратен до г-н Васил Митев.

14.3.ОС-15/14.01.2026г.- Предложение от Красимир Неделчев Петров, относно създаване на обществен консултативен съвет.
РЕШЕНИЕ:
Последваха дебати. Отчетено беше, че вносителя на предложението     не присъства в залата.

14.4.ОС-29/15.01.2026г. – Искане от Красимир Неделчев Петров за създаване на периодично провеждан пазар на открито за местни производители и търговци на територията на гр. Поморие.
РЕШЕНИЕ:
Г-н Алексиев подробно разясни за съществуващите към настоящия момент общински пазари за местни производства и търговци, посочи взетите решенията във времето от Общинския съвет за обособяването им като такива.

14.5.ОС-38/16.01.2026г.- Отчет от Иван Алексиев - Кмет на Община Поморие за извършените дейности за 2025г., съгласно Програма за управление на Община Поморие за мандат 2023-2027г.
РЕШЕНИЕ:
Комисията се запозна с отчета. Приема за сведение внесения отчет.

14.6.ОС-39/16.01.2026г.-Писмо от Иван Алексиев - Кмет на Община Поморие, относно получени предложния .
РЕШЕНИЕ:
Комисията се запозна с писмото.

14.7. ОС-02/08.01.2026г.- Заявление –декларация от Никола Христов от с.Гълъбец, община Поморие за отпускане на еднократна помощ за медицински нужди.
РЕШЕНИЕ:
Комисията дава съгласие да се предостави на Никола Христов от с.Гълъбец, общ.Поморие - еднократна безвъзмездна финансова помощ за медицински нужди в размер на 250,00 /двеста и петдесет/ евро.

14.8.ОС-1025/17.12.2025г. - Заявление –декларация от Мустафа Смаил от с. Страцин, община Поморие за отпускане на еднократна помощ за раждане и отглеждане на новородено дете.
РЕШЕНИЕ:
Комисията дава съгласие да се предостави на Мустафа Смаил от с.Страцин, общ.Поморие - отпускане и изплащане по банков път на еднократна парична помощ за новородено дете в размер на 620,20/шестстотин и двадесет и двадесет/ евро.

14.9.ОС-1043/29.12.2025г. - Заявление –декларация от Мустафа Мемед от с. Гълъбец, община Поморие за отпускане на еднократна помощ за раждане и отглеждане на новородено дете.
РЕШЕНИЕ:
Комисията се запозна със заявлението – декларация
На основание чл.7, ал.3, т.4 и т.5 от Правилник за реда за предоставяне на еднократни безвъзмездни финансови помощи в полза на физически лица, комисията не дава съгласие за отпускане на еднократна финансова помощ.

14.10.ОС-22/14.01.2026г. - Заявление – декларация от Цвета Господинова от гр. Поморие за отпускане на еднократна помощ за раждане и отглеждане на новородено дете.
РЕШЕНИЕ:
Комисията дава съгласие да се предостави на Цвета Господинова от гр.Поморие - отпускане и изплащане по банков път на еднократна парична помощ за новородено дете в размер на 434,14 /четиристотин тридесет и четири и четиринадесет/ евро.


Б. Мустафа/п/
/Председател на комисията по образование, култура, вероизповедания,
здравеопазване и социална политика/

